ADERES Burjassot llança una campanya de micromecenatge per a finançar les seues despeses de transport a les competicions esportives
2025-07-24

ADERES, l’Associació Esportiva, Rehabilitadora i Social de Burjassot, ha llançat una campanya de micromecenatge, a través de GOFUNDME amb l’objectiu de finançar les despeses de transport de tots els equips de l’entitat a les competicions esportives en les quals participa al llarg de l’any.

L’equip de bàsquet de l’ADERES Burjassot ha sigut l’inspirador de la pel·lícula”Campeones” de Javier Fesser que ha marcat en aquests mesos rècords de taquilla, naixia a principis dels anys noranta com un equip de bàsquet en cadira de rodes però, a causa dels costos logístics, canvia a club esportiu integrador social mitjançant els esports d’equip.

Així, l’entitat burjassotera ha anat evolucionant i participant en nombroses competicions esportives que li han reportat 11 Campionats d’Espanya de bàsquet, dos Campionats d’Espanya de futbol sala, tres Campionats Autonòmics de petanca i destacades actuacions en natació.

La campanya, que ha recaptat ja més de 1.300€ en a penes cinc dies des del seu inici, està oberta a la participació de totes aquelles persones que vulguen ajudar l’entitat, siga amb el donatiu que siga ja que tota quantitat és important per a ADERES.